google/wiki40b huggingface dataset:
Βουκεφάλα (πόλη)

Χρονικό

Ιδρύθηκε τον Μάιο του 326 π.Χ.. Η πόλη βρίσκεται στη μία πλευρά ποταμού Υδάσπη (σύγχρονο Τζέλουμ), ανατολικά του Ινδού ποταμού. Ακριβώς στην απέναντι όχθη του ποταμού ο Aλέξανδρος ίδρυσε την Νίκαια (προς τιμήν της νίκης του στην Yδάσπη).
Η φρουρά της πόλεως αποτελείτο από Έλληνες και Πέρσες βετεράνους, μαζί με κάποιους γηγενείς. Είχε μεγάλα ναυπηγεία, γεγονός που υποδηλώνει ότι προοριζόταν ως κέντρο εμπορίου. Λίγο πριν ο Αλέξανδρος πάρει τον δρόμο της επιστροφής, επέστρεψε στην νεόδμητη πόλη για να επανορθώσει τις ζημιές που της προκάλεσαν οι βροχοπτώσεις.

Ιστορικές πηγές

Δεν διασώζονται πολλά στοιχεία για την συγκεκριμένη πόλη. Tο μόνο βέβαιο είναι πως η Bουκεφάλα άκμασε για τέσσερεις τουλάχιστον αιώνες, αφού αναφέρεται σε κείμενα του 1ου αι. και 2ου αι. μ.X., αλλά και στον Πευτιγγεριανό Πίνακα.
Στον πλούσιο κι όμορφο αυτόν τόπο –όπως μεταφέρει ο Johann Gustav Droysen–ο Aλέξανδρος στάθηκε για να ξεκουράσει τον στρατό του έναν μήνα, όπου ο καιρός πέρασε με τελετές για την κηδεία των πεσόντων, νικητήριες θυσίες, λογής-λογής σχετικούς αγώνες, και την οριστική θεμελίωση των δύο καινούργιων πόλεων. Mετά από τη μηνιαία εκείνη ξεκούραση, ο Aλέξανδρος αφήνει τον Kράτερο, με το μεγαλύτερο μέρος του στρατού ν' αποτελειώσουν τις δύο πόλεις, και ξεκινάει με τον Tαξίλη και τον Πώρο βορειοανατολικά, κατά των Γλαυσών (ή Γλαυγανικών) για να ανοίξει ορεινό πέρασμα προς το σημερινό Kασμίρ και να καθυποτάξει τις πολυάνθρωπες πόλεις του τοπάρχη Aβισάρη.
1816 Λιβερία

Φυσικά χαρακτηριστικά

Τα κυρίως φυσικά χαρακτηριστικά της Λιβερίας είναι άγνωστα (η διάμετρος της πρέπει να είναι περίπου 11 χιλιόμετρα). Η Λιβερία περιστρέφεται γύρω από τον εαυτό της μία φορά κάθε 3 ώρες και 5 λεπτά, μια γρήγορη περιστροφή.
Σουνυέρ της Βαρκελώνης

Βιογραφία

Ήταν ο δευτερότοκος γιος του Βιλφρέδου Α΄ του Δασύτριχου κόμη της Βαρκελώνης, Ζιρόνας, Οζόνας, Ουρζέλ & Σερδάνια και της Γουινιδίλδα, κόρης του Βαλδουίνου Α΄ του Σιδηρόχειρα πρώτου κόμη της Φλάνδρας. Μεγαλύτερος αδελφός του ήταν ο Βιλφρέδος Β΄ της Βαρκελώνης
Όταν ο πατέρας του απεβίωσε το 897, συνεργάστηκε μαζί με τον Βιλφρέδο Β΄ στη διακυβέρνηση των κομητειών. Δεν διοικούσε ανεξάρτητα, ώσπου ο μεγαλύτερος αδελφός του απεβίωσε το 911. 
Το 913/920 απεβίωσε ο θείος του Ραδούλφ κόμης της Μπεζαλού και δημιουργήθηκε διένεξη του Σουνυέρ και του νεότερου αδελφού του Μιρό Β΄ κόμη της Σερδάνια για τη διαδοχή στη Μπεζαλού. Τελικά ο πρώτος παραιτήθηκε των αξιώσεών του στη Μπεζαλού και το ίδιο έκανε ο δεύτερος για την κομητεία της Βαρκελώνης.
Αλφρέδος του Λίχτενσταϊν

Ο Αλφρέδος, γερμ. Alfred (11 Ιουνίου 1842 - 8 Οκτωβρίου 1907) πό τον Οίκο του Λίχτενσταϊν ήταν εγγονός του Ιωάννη Α΄ και πάππος του Φραγκίσκου Ιωσήφ Β΄ πριγκίπων του Λίχτενσταϊν.

Βιογραφία

Ήταν ο πρωτότοκος γιος του Φραγκίσκου ντε Πάουλα και της Ιωσηφίνας-Ιουλίας-Ευδοξίας, κόρης του Άλφρεντ-Βόιτσεκ Ποτόκι, ευγενούς από την Πολωνία.
Εξαδέλφια του ήταν ο Ιωάννης Β΄, ο Φραγκίσκος Α΄ και η Ενριέττα-Μαρία-Νορμπέρτα, την οποία νυμφεύτηκε.
Χρίστηκε ιππότης του Τάγματος του Χρυσόμαλλου Δέρατος στην Αυστρία το 1903.
Κοινότητα Τούμπας Σερρών

Η κοινότητα Τούμπας ήταν κοινότητα του νομού Σερρών. Λειτούργησε μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον δήμο Εμμανουήλ Παππά.
Συστάθηκε το 1924, ενώ μέχρι τότε ήταν μέρος της κοινότητας Πόρνας. Διατηρήθηκε αμετάβλητη μέχρι το 1998 οπότε καταργήθηκε
Ναυτικός Όμιλος Χανίων

Ιστορικά στοιχεία

Ο σύλλογος ιδρύθηκε το 1933 από καταξιωμένους Χανιώτες. Την περίοδο 1940-47 έμεινε ανενεργός εξαιτίας του Β' Παγκοσμίου Πολέμου. Υπήρξε και μια δεύτερη διακοπή της λειτουργίας του κατά την περίοδο 1957-60. Το 1964 απέκτησε κολυμβητήριο Ολυμπιακών διαστάσεων με θαλασσινό νερό, το δεύτερο κολυμβητήριο στην Ελλάδα. Το 1981 ο όμιλος απέκτησε θερμαινόμενο κολυμβητήριο 25 μέτρων και θερμαινόμενη δεξαμενή εκμάθησης 10 επί 12 μέτρα. Το 1991 πραγματοποιήθηκε ανακατασκευή του κολυμβητηρίου των 50 μέτρων, καθώς και η μετατροπή του σε θερμαινόμενο.

Τμήμα Υδατοσφαίρισης Γυναικών

Το γυναικείο τμήμα υδατοσφαίρισης του ομίλου ιδρύθηκε το 1988 με πρωτοβουλία του τότε προπονητή υδατοσφαίρισης Ιακώβου Κουμή. Το 1994 η ομάδα πέτυχε την άνοδό της στη Β' κατηγορία, ενώ το 1996 ανέβηκε στην Α1 κατηγορία όπου αγωνιζόταν για 11 συναπτά έτη μέχρι το 2008. Κατά την περίοδο 2008-09 ο όμιλος αγωνίζεται στην Α2 κατηγορία. Προπονητής της είναι ο Μανώλης Φαρμάκης.

Τμήματα Υδατοσφαίρισης για νεαρές ηλικίες

Τα τμήματα αυτά έχουν κατακτήσει 2 Πρωταθλήματα μίνι παίδων, 11 Πρωταθλήματα παίδων, 10 Πρωταθλήματα εφήβων, 7 Πρωταθλήματα νέων, 2 Πρωταθλήματα νεανίδων, 4 Πρωταθλήματα κορασίδων και 1 Πρωτάθλημα νέων γυναικών.

Τμήμα Κολύμβησης

Το τμήμα ξεκίνησε τη λειτουργία του ταυτόχρονα με την ίδρυση του Ομίλου το 1933 αποτελώντας έτσι το πρώτο άθλημα του. Οι τότε αθλητές προπονούνταν στο σημερινό Παλιό Λιμάνι της πόλης. Οι αγώνες διεξάγονταν έξω από το λιμάνι και στην παραλία της Νέας Χώρας.

Τμήμα Συγχρονισμένης Κολύμβησης

Το τμήμα δημιουργήθηκε το 1990 και απευθύνεται σε νεαρά κορίτσια.

Τμήμα Ιστιοπλοϊας

Το τμήμα ιδρύθηκε με πρωτοβουλία του Χρ. Χουλιόπουλου το 1976. Το 1981 οργανώνεται η πρώτη σχολή ιστιοπλοϊας ανοικτής θάλασσας και αρχίζει και η λειτουργία του Τμήματος Ανοιχτής Θάλασσας.

Σχολή Υποβρύχιας Κατάδυσης

Η πρώτη σχολή υποβρύχιας κατάδυσης ιδρύθηκε το 1982, με πρωτοβουλία του Χρ. Χουλιόπουλου.

Τμήμα Κάνοε-Καγιάκ

Το τμήμα ιδρύθηκε το 1995 από τον Πουλιανίτη Γεωργίου, στο χώρο του Εθνικού Ναυταθλητικού Κέντρου Σούδας. Σήμερα ασχολούνται με το άθλημα του καγιάκ 50 αθλητές και αθλήτριες.
Μύρων Σηφάκης

Καριέρα ως ποδοσφαιριστής

Ξεκίνησε την καριέρα του από τον Ατσαλένιο. Έγινε γνωστός αγωνιζόμενος με την φανέλα του ΟΦΗ (1986-91), με τον οποίο κατέκτησε το Κύπελλο Ελλάδας το 1987. Μάλιστα ο Σηφάκης αναδείχτηκε ήρωας της ομάδας του στον τελικό εναντίον του Ηρακλή, αφού στην διαδικασία των πέναλτι (3-1, κανονικός αγώνας και παράταση 1-1) απέκρουσε τα κτυπήματα των Ζήφκα και Αδάμου.

Μετά την αποχώρησή του από την ομάδα του Ηρακλείου αγωνίστηκε στον Πιερικό (1992-93), τον Παναιτωλικό (1993-96) και τον Άγιο Νικόλαο (1996-97).

Καριέρα ως προπονητής

Ο Σηφάκης έχει βρεθεί ως προπονητής δύο φορές στην Γ΄ Εθνική, το 1997-98 με τον Άγιο Νικόλαο και το 2002-03 με τον Εργοτέλη, οδηγώντας και τις δύο φορές τις ομάδες του σε άνοδο. Με την ομάδα του Λασιθίου ξεκίνησε την καριέρα του ως προπονητής, μόλις σταμάτησε να αγωνίζεται. Σε δυόμισι χρόνια ανέβασε και καθιέρωσε τον Άγιο Νικόλαο στην Β' Εθνική. Παραιτήθηκε τον Δεκέμβριο του 1999. Ακολούθησε ο Εργοτέλης, με τον οποίο πανηγύρισε ανόδους από το Περιφερειακό μέχρι την Α' Εθνική. Ο υποβιβασμός της ομάδας τον απομάκρυνε τον Απρίλιο του 2005. Τον αντικατέστησε εκεί ένας πρώην συμπαίκτης του, ο Μανώλης Πατεμτζής, όπως είχε γίνει και στον Άγιο Νικόλαο με τον Γρηγόρη Τσινό.
Το καλοκαίρι του 2005 ανέλαβε την τεχνική ηγεσία του Εθνικού Άχνας στην Κύπρο, αλλά δεν πραγματοποίησε καλή πορεία και απομακρύνθηκε από το σύλλογο τον Δεκέμβριο.

Στις 28 Δεκεμβρίου 2005 ανέλαβε τη Νίκη Βόλου, αλλά τον Φεβρουάριο του 2006 παραιτήθηκε. Κατόπιν συμφώνησε να αναλάβει τον ΟΦΗ, ωστόσο παρέμεινε εκεί μόνο μέχρι το καλοκαίρι του 2006, καθώς η ομάδα ήθελε να αλλάξει προπονητή. Ο Σηφάκης ήταν ο πρώτος προπονητής του ΟΦΗ, που κέρδισε στο ντεμπούτο του στον πάγκο της ομάδας μετά από 24 χρόνια.
Το Σεπτέμβριο του 2006 επέστρεψε στη Νίκη Βόλου, αλλά η άσχημη πορεία και τα διοικητικά προβλήματα τον οδήγησαν σε παραίτηση τον Δεκέμβριο της ίδιας χρονιάς.

Αφού πέρασε από τους πάγκους των Παναιτωλικού (2007-08) και Αιγάλεω (2008), επέστρεψε ξανά στον ΟΦΗ, όπου την σεζόν 2009-10 αποτέλεσε προπονητικό δίδυμο με τον πρώην συμπαίκτη του στον ΟΦΗ Νίκι Παπαβασιλείου.

Στη συνέχεια ανέλαβε τον Ανταγόρα Κω (2010-11), τον Ρούβα (2011-12), τον Κρουσώνα (2013-14) και την ΑΕΕΚ ΙΝ.ΚΑ. (2017),

Τον Ιανουάριο του 2018 επέστρεψε στην ομάδα που τον ανέδειξε, αναλαμβάνοντας γενικός αρχηγός του ΟΦΗ.

Διάφορα

Ο γιος του Μύρωνα Σηφάκη, Μιχάλης είναι επίσης τερματοφύλακας με αξιόλογη καριέρα και διεθνείς συμμετοχές.
Δήμος Νεάπολης Κοζάνης

Ιστορία

Το 1918 ιδρύθηκε η Κοινότητα Νεαπόλεως. Το 1986 η Κοινότητα αναγνωρίστηκε Δήμος και την ίδια χρονιά υπάχθηκαν σε αυτόν 4 γειτονικές κοινότητες. Το 1999 στον δήμο υπήχθησαν άλλες 21 γειτονικές κοινότητες και το 2011 ο Δήμος εντάχθηκε στον Δήμο Βοΐου και από τότε τα πρώην Δ.δ. του υπάγονται στη Δημοτική ενότητα.
Γιάννης Κουνέλλης

Βιογραφία

Γεννήθηκε στον Πειραιά και από 20 ετών ζούσε στην Ρώμη, όπoυ και απεβίωσε στις 16 Φεβρουαρίου 2017. Παρότι ζούσε στο εξωτερικό επισκεπτόταν συχνά την Ελλάδα, συνήθως την Καστέλλα. Απορρίφθηκε από την Ανώτατη Σχολή Καλών Τεχνών στην Αθήνα και έτσι το 1956 εγκαταστάθηκε στη Ρώμη όπου σπούδασε στην Ακαδημία Καλών Τεχνών. Αργότερα ήταν καθηγητής στην Ακαδημία Καλών Τεχνών του Ντίσελντορφ. Ήδη από τις αρχές της δεκαετίας του 1960, ο Γιάννης Kουνέλλης εμφανίστηκε στον χώρο της σύγχρονης τέχνης με ένα ιδιότυπο, πολύ προσωπικό πλαστικό λεξιλόγιο που αρχικά προέβαλε ως κωδικοποιημένη γραφή, υπό τη μορφή γραμμάτων και εξισώσεων, και κατέληξε στη συνέχεια στη δημιουργία εικόνων αποτελούμενων στο πιο πρόσφατο βιομηχανικό-αστικό παρελθόν. Έχει παρουσιάσει πλήθος εκθέσεων, κυρίως στο εξωτερικό, οι οποίες σημειώνουν μεγάλη επιτυχία.
Ο Κουνέλλης έχει ασκήσει και ασκεί τεράστια επιρροή στη ελληνική και την ευρωπαϊκή ζωγραφική και το όνομά του είναι πλέον ανάμεσα σε αυτά των σημαντικότερων εκπροσώπων των σύγχρονων ρευμάτων στην τέχνη της ζωγραφικής.
Το 2005 το Αριστοτέλειο Πανεπιστήμιο Θεσσαλονίκης τίμησε τον παγκοσμίου φήμης καλλιτέχνη και διανοητή με την διάκριση του επίτιμου διδάκτορα στο Τμήμα Αρχιτεκτόνων Μηχανικών της Πολυτεχνικής Σχολής για το σπουδαίο εικαστικό έργο του, τη διεθνή του παρουσία και τη θέση του μεταξύ των σημαντικότερων προσωπικοτήτων του μοντερνισμού .
Γιώργος Γεραπετρίτης

Βιογραφία

Μεγάλωσε στον Πειραιά. Είναι καθηγητής συνταγματικού δικαίου στο ΕΚΠΑ και είναι επισκέπτης καθηγητής στα πανεπιστήμια της Οξφόρδης και του Λονδίνου.
Είναι παντρεμένος και έχει δύο παιδιά. Είναι δικηγόρος στο επάγγελμα.
Ίγκορ Σιμσόφ

Καριέρα

Ο Σιμσόφ ολοκλήρωσε την ακαδημία της ΤΣΣΚΑ Μόσχας το 1996, αλλά δεν κατάφερε να μείνει στην βασική ομάδα και πήγε στην Τορπέντο Μόσχας, το 1998. Έπαιξε καλά, έγινε από τους πιο χρήσιμους παίκτες της ομάδας και έλαβε πρόσκληση στην εθνική Ρωσίας. Το 2006, ο Σιμσόφ πήγε στην Ντιναμό Μόσχας, το 2008 πήγε στην Ζενίτ Αγίας Πετρούπολης, αλλά επέστρεψε στην Ντιναμό Μόσχας το 2009.

Διεθνής καριέρα

Ο Σισμόφ διαλέχθηκε να συμμετέχει στο Mundial 2002, αλλά είχε κακή εμφάνιση στη θέση του αριστερού μέσου. Έλαβε μέρος στο Euro 2004, αλλά είχε κακή εμφάνιση και σ' αυτή την διοργάνωση - συμμετείχε μονάχα στον τελευταίο αγώνα της εθνικής Ρωσίας απέναντι στην εθνική Ελλάδος. Διαλέχθηκε ξανά για το Euro 2008. Πέτυχε το πρώτο του τέρμα για την εθνική Ρωσίας σε φιλικό απέναντι στην εθνική Αργεντινής. Στις 25 Μαϊου 2012, συμπεριλήφθη στην 23μελη σύνθεση της εθνικής Ρωσίας για την τελική φάση του Euro 2012.
Λεωφόρος Κέννεντυ (Κωνσταντινούπολη)

Διαδρομή

Ο δρόμος ακολουθεί κατά προσέγγιση τα παλαιά θαλάσσια τείχη της πόλης. Αφού ξεκινήσει δίπλα από τον σταθμό Σίρκετσι κοντά στη γέφυρα του Γαλατά, η λεωφόρος Κέννεντυ κινείται με κατεύθυνση προς τα ανατολικά κατά μήκος της νότιας πλευράς του Κερατίου κόλπου. Στη συνέχεια αλλάζει κατεύθυνση προς τα νότια στο Σαραϊμπουρνού και συνεχίζει εντός του ανατολικού μέρους της ιστορικής Κωνσταντινούπολης, ανάμεσα στο παλάτι Τοπκαπί και τον Βόσπορο. Αφού περάσει τον φάρο Αχίρκαπι Φενέρι και περάσει σε κοντινή απόσταση από την Αγία Σοφία και το παλάτι Βουκολέων, η λεωφόρος αλλάζει κατεύθυνση προς τα δυτικά και κινείται προς το αεροδρόμιο, περνώντας τη Μικρή Αγία Σοφία, την έδρα του Αρμενικού Πατριαρχείου της Κωνσταντινούπολης και το μεγάλο λιμάνι στο Γενί Καπί. Τότε συνεχίζει προς τα δυτικά-νοτιοδυτικά πριν τελειώσει στην μαρίνα Ατάκιοϊ. Η λεωφόρος από αυτό το σημείο συνεχίζει ως Λεωφόρος Ραούφ Ορμπάι (Rauf Orbay Caddesi), από τον τούρκο ναύαρχο Ραούφ Ορμπάι και οδηγεί προς το παλιό αεροδρόμιο Ατατούρκ.

Σημεία ενδιαφέροντος

Ο φάρος Αχίρκαπι, ένας ιστορικός φάρος που βρίσκεται ακόμα σε χρήση, βρίσκεται στην γειτονιά Τζανκουρταράν κοντά στον ομώνυμο σιδηροδρομικό σταθμό, ο οποίος εξυπηρετείται από τη γραμμή Κωνσταντινούπολη-Χαλκαλί.
Παύλος Κουζούνης

Καριέρα

Ο Παύλος Κουζούνης υπέγραψε το πρώτο του επαγγελματικό συμβόλαιο με την Α.Ε. Νίκαιας, στην οποία παρέμεινε μέχρι το 2007. Ήταν τότε που έκανε το μεγάλο βήμα στην καριέρα του και μετεγγράφη στον Ολυμπιακό Πειραιώς. Στον Ολυμπιακό παρέμεινε μέχρι το 2012 με εξαίρεση ένα σύντομο πέρασμά του από τον Φοίνικα Σύρου, στον οποίο παραχωρήθηκε ως δανεικός.
Κατά τη διάρκεια της παρουσίας του στον Ολυμπιακό, ο Κουζούνης κατέκτησε τρία πρωταθλήματα (2009, 2010, 2011) και δύο κύπελλα Ελλάδος (2009, 2011).
Το 2012 μετεγγράφη στον Ηρακλή Θεσσαλονίκης, στον οποίο παρέμεινε για ένα χρόνο, καθώς το 2013 μεταπήδησε στον Παμβοχαϊκό. Μέσα στο 2014, ο Κουζούνης ενεπλάκη σε τροχαίο ατύχημα από το οποίο αποκόμισε ένα κάταγμα στη λεκάνη που τον ανάγκασε να μείνει για κάποιο χρονικό διάστημα εκτός δράσης.

Διεθνείς συμμετοχές

Ο Παύλος Κουζούνης έχει πραγματοποιήσει αρκετές συμμετοχές με το εθνόσημο τόσο ως παίκτης πετοσφαίρισης όσο και ως παίκτης μπιτς βόλει.
Νότιος Πόλος

Ο Νότιος Πόλος είναι το νοτιότερο σημείο της Γης. Βρίσκεται στο αντιδιαμετρικό σημείο του Βόρειου Πόλου.

Γεωγραφικός νότιος πόλος

Ο γεωγραφικός νότιος πόλος είναι το σημείο όπου ο άξονας περιστροφής της γης τέμνει την επιφάνειά της. Είναι το νοτιότερο σημείο της γης και βρίσκεται στην ήπειρο της ανταρκτικής.

Μαγνητικός νότιος πόλος

Ο μαγνητικός νότιος πόλος είναι το σημείο της επιφάνειας της Γης που οι γραμμές του μαγνητικού πεδίου της γης είναι κάθετες και με προσανατολισμό προς τα πάνω. Ο νότιος μαγνητικός πόλος συνεχώς μεταβάλλεται λόγω των αλλαγών του μαγνητικού πεδίου της γης. Ο μαγνητικός νότιος πόλος δεν ταυτίζεται απόλυτα με το γεωγραφικό νότιο πόλο.

Εξερεύνηση του Νότιου Πόλου

Οι πρώτοι άνθρωποι που έφτασαν στο νότιο πόλο ήταν ο Νορβηγός Ρόαλντ Αμούνδσεν και η ομάδα του στις 14 Δεκεμβρίου 1911. Ο αντίπαλος του Αμούνδσεν, ο Ρόμπερτ Φάλκον Σκοτ, έφθασε στο νότιο πόλο ένα μήνα αργότερα, στις 17 Ιανουαρίου του 1912, όπου και αντίκρισε την νορβηγική σημαία που άφησε ο Ροαλντ Άμουδσεν και ένα σημείωμα προς τον Σκοτ που τον παρακαλούσε να κάνει γνωστό το κατόρθωμα του Άμυδσεν στον βασιλιά της Νορβηγίας. Αυτός και η ομάδα του όμως πέθαναν στο ταξίδι της επιστροφής από το κρύο και την πείνα.
Πρωτάθλημα Ε.Π.Σ. Μακεδονίας 1963-64

Β΄ Κατηγορία

Πρωταθλήτρια ανακηρύχθηκε  η ΑΕ Αμπελοκήπων, που διαβαθμίστηκε με την Ατλαντίδα και την εκτόπισε (με 1-1 και 2-0), παίρνοντας τη θέση της στην Α΄ Κατηγορία της επόμενης σεζόν. Οι υπόλοιπες ομάδες που πήραν μέρος ήταν: Αγροτικός Αστέρας, Κεραυνός Αγ.Παύλου, Α.Π.Ε. Λαγκαδά, Οδυσσέας Κορδελιού, ΑΟ Θεσσαλονίκη, ΑΕ Χαριλάου, Μαραθών, ΑΕ Νεαπόλεως και η ουραγός Θύελλα Καλλιθέας.

Β1΄Κατηγορία

Τον τίτλο κατέκτησε ο Αριστοτέλης Καλαμαριάς, ύστερα από σκληρή μονομαχία με τον Πυρσό Δόξης (Θεσσαλονίκης) και τον Ελευθεριακό. Η ομάδα των αποφοίτων του Ορφανοτροφείου διαβαθμίστηκε με τη Θύελλα Καλλιθέας και την εκτόπισε (4-1, 0-1, 2-1) παίρνοντας τη θέση της στο νέο πρωτάθλημα της Β΄ ΕΠΣΜ. Λόγω όμως της αύξησης των ομάδων της Β σε 12 ομάδες την επόμενη χρονιά, τελικά και η Θύελλα Καλλιθέας θα παραμείνει στη Β΄ κατηγορία όπως επίσης θα προβιβάστει και ο δεύτερος Πυρσός Δόξης'.
Συμμετείχαν ακόμη οι Φίλιππος, ο Αρίων, ο Κολοκοτρώνης Συκεών, ο Θρίαμβος Ακροπόλεως και ουραγός ήταν ο Ναύαρχος Βότσης.

Γ΄ Κατηγορία

Στην πρώτη θέση της Γ΄ ΕΠΣΜ τερμάτισαν η Ελπίδα Κρυονερίου και ο Άτλας Μαινεμένης, μετά δε από αγώνες κατάταξης μεταξύ τους τον τίτλο κέρδισε η Ελπίδα, με 2-1 νίκες. Στη συνέχεια διαβαθμίστηκε με το Ναύαρχο Βότση, οι δυο ομάδες πέτυχαν από μια νίκη (1-0) και στον τρίτο αγώνα στις 16 Αυγούστου επικράτησε ο Ναύαρχος Βότσης με 4-3 και παρέμεινε στη Β1. Λόγω της αύξησης των ομάδων της Β' από 10 σε 12 ομάδες και της Β1 από 8 σε 12, προβιβάστηκαν τελικά η Ελπίς και ο Άτλας αλλά και τέσσερις ακόμα ομάδες.
Στη Γ΄ Κατηγορία συμμετείχαν επίσης οι Ατρόμητος Θεσσαλονίκης, Νίκη Διοικητηρίου, Εθνικός Καμάρας, Εθνικός Αστήρ που τελικά ανέβηκαν στη Β1 καθώς και οι Νίκη Νέας Ευκαρπίας, Δόξα Ρετζικίου, Ελπίδα Νέου Σταθμού και Αστέρας Αμπελοκήπων που αγωνίστηκαν και την επόμενη περίοδο στη Γ', με την προσθήκη των συλλόγων της Δ΄ κατηγορίας.

Δ΄ Κατηγορία

Στην Δ' Κατηγορία έλαβαν μέρος οι Ορφέας Ηλιούπολης, Αίολος, Κανάρης, Φοίνικας Τούμπας, Επταπυργιακός και Ορφέας Αγ.Τριάδας. Την επόμενη περίοδο όλες αγωνίστηκαν στη Γ΄ κατηγορία.
Η Ωραία και το Κτήνος

Υπόθεση

Τρεις επιτυχημένοι επαγγελματίες του Χόλυγουντ, μια ηθοποιός η Τζόρτζια Λόρισον (Λάνα Τάρνερ), ένας βραβευμένος με όσκαρ σκηνοθέτης ο Φρεντ Άμιελ (Μπάρι Σάλιβαν) κι ένας επιτυχημένος σεναριογράφος ο Τζέιμς Λι Μπάρτλοου (Ντικ Πάουελ) καλούνται από τον διευθυντή ενός μεγάλου στούντιο της χρυσής εποχής του Χόλυγουντ τον Χάρι Πέμπελ (Γουόλτερ Πίτζεον) προκειμένου να βοηθήσουν τον παραγωγό Τζόναθαν Σιλντς (Κερκ Ντάγκλας), τον άνθρωπο που τους ανέδειξε, να κάνει την παραγωγή μιας ταινίας. Ο καιροσκόπος Σιλντς είχε αποχωρήσει από τα κινηματογραφικά δρώμενα πριν μια διετία κι είχε βρεθεί χωρίς φίλους. Σε φλας-μπακ οι τρεις ήρωες θυμούνται πως γνώρισαν τον Τζόναθαν Σιλντς και τον τρόπο με τον οποίο εκείνος τους εκμεταλλεύτηκε.

Πληροφορίες

Ο χαρακτήρας του Τζόναθαν Σιλντς είναι βασισμένος σε εκείνον του παραγωγού του Όσα παίρνει ο άνεμος (Gone With the Wind) Ντέιβιντ Ο. Σέλζνικ, καθώς και στους Όρσον Γουέλς και Βαλ Λιούτον (γίνεται σαφής αναφορά στην ταινία του Λιούτον Το Φιλί της Μάγισσας (Cat People, 1942)). Εικάζεται επίσης ότι ο χαρακτήρας της Τζόρτζια Λόρισον, είναι βασισμένος στην ηθοποιό Νταϊάνα Μπάριμορ, κόρη του ηθοποιού Τζον Μπάριμορ, καθώς και στην πρώην σύζυγο του Μινέλι Τζούντι Γκάρλαντ.

Διανομή ρόλων

Το ρόλο του Σιλντς ανέλαβε ο Κερκ Ντάγκλας ενώ πρωτύτερα τον είχε απορρίψει ο Κλαρκ Γκέιμπλ που ήταν η πρώτη επιλογή. Η Λάνα Τέρνερ υποδύεται τη Τζόρτζια Λόρισον, κόρη μεγάλου χολυγουντιανού αστέρα που ξεκίνησε την καριέρα της ως απλή κομπάρσος (και η ίδια η Τέρνερ έκανε το κινηματογραφικό της ντεμπούτο ως κομπάρσος στην ταινία του 1937 Ένα αστέρι γεννιέται (A Star Is Born) με τους Τζάνετ Γκέινορ και Φρέντρικ Μαρτς.

Υποδοχή

Η ταινία έχοντας προϋπολογισμό 1.5 εκατομμυρίου δολαρίων έκανε εισπράξεις 2.35 εκατομμυρίων και ήταν μια από τις εμπορικότερες για την περίοδο 1952 - 1953 στις Η.Π.Α.

Ανάλυση

Η ταινία Η ωραία και το κτήνος του Βιντσέντε Μινέλι αποτελεί την επιτομή των όλων των ταινιών που γράφτηκαν αναφερόμενες στα χολυγουντιανά παρασκήνια κατά την χρυσή εποχή των δεκαετιών '30, '40 και '50. Ασκεί επίσης κριτική στο σύστημα των στούντιο που εκμεταλλευόταν τους ηθοποιούς αναγκάζοντας τους να υπογράφουν μακροχρόνια και ασύμφορα συμβόλαια. Παραδόξως η παραγωγή της ταινίας έγινε από το στούντιο Metro-Goldwyn-Mayer.
Θερμική αγωγιμότητα

Θερμική αγωγιμότητα κεραμικών υλικών

Στα κεραμικά υλικά συναντάμε ένα μεγάλο εύρος των τιμών της. Ειδικότερα, σε υλικά τα οποία αποτελούνται από στοιχεία με παρόμοια ατομικά βάρη (π.χ. SiC, BeO, B4C ) η από ένα στοιχείο (διαμάντι ή γραφίτης) η θερμική αγωγιμότητα είναι υψηλή. Όμως σε υλικά όπως UO2 ή ThO2 με μεγάλες διαφορές στο μέγεθος και στα ατομικά βάρη των ανιόντων κι των κατιόντων, εμφανίζουν μικρή θερμική αγωγιμότητα, καθώς επίσης και στοιχεία τα οποία βρίσκονται σε στερεή κατάσταση. Άλλοι παράγοντες που επηρεάζουν την αγωγιμότητα είναι οι προσμίξεις, το πορώδες, οι μικρορωγμές, η μη κρυσταλλικότητα, τα όρια και το μέγεθος των κόκκων.
954 Λι

Φυσικά χαρακτηριστικά

Η μέση διάμετρος της Λι εκτιμάται σε 58,02 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,056. Η Λι περιστρέφεται γύρω από τον εαυτό της μία φορά κάθε 14 ώρες.
Νικίτα Αλεξάνδροβιτς της Ρωσίας

Βιογραφία

Ήταν ο τρίτος γιος του Αλεξάνδρου Μιχαήλοβιτς μεγάλου δούκα της Ρωσίας και της Ξένιας του Σλέσβιχ-Χόλσταϊν-Γκόττορπ, κόρης του Αλεξάνδρου Γ΄ αυτοκράτορα της Ρωσίας.
Απεβίωσε το 1974 στις Κάννες της Γαλλίας σε ηλικία 74 ετών και τάφηκε στο Ροκεμπρύν-Καπ-Μαρτίν, δίπλα στους γονείς του.
Αγαθοκλής ο Μιλήσιος

Ο Αγαθοκλής ο Μιλήσιος ήταν Έλληνας συγγραφέας ο οποίος έζησε σε άγνωστη εποχή και έγραψε μελέτη σχετικά με τους ποταμούς. Μνημονεύεται από τον Ψευδοπλούταρχο στο έργο με τίτλο Περί ποταμῶν στο απόσπασμα σχετικά με τον ποταμό Ίναχο της Αργολίδος.
Έργα με ένδειξη επιφύλαξης

Ως έργα με ένδειξη επιφύλαξης (γερμ. Vorbehaltsfilm) είναι σύμφωνα με το Ίδρυμα Φρίντριχ-Βίλχελμ-Μούρναου οι κινηματογραφικές ταινίες της Ναζιστικής Γερμανίας που προώθησαν την ιδεολογία του πολέμου, του ρατσισμού και της φυλετικής εξόντωσης στην εποχή τους, και των οποίων η προβολή  επιτρέπεται μόνο σε κλειστούς χώρους και μόνο κατόπιν διαφώτισης των θεατών με ανάλογη εισαγωγική διάλεξη που θα αναλύει το ιστορικό πλαίσιο της εποχής και με διάλογο υπό τον έλεγχο ειδήμονος ιστορικού.

Ιστορική αναδρομή

Το Ίδρυμα Φρίντριχ-Βίλχελμ-Μούρναου παρέλαβε τα πνευματικά δικαιώματα αυτών των ταινιών με το ιδρυτικό καταστατικό του, το 1966. Συνολικά τέθηκαν στην αρμοδιότητα του ιδρύματος περί τα 6000 έργα από το  1920 έως και 1960. 

Περίπου 1240 ταινίες των ετών 1933 - 1945 - τα χρόνια της διακυβέρνησης της Γερμανίας από τους Ναζί ταξινομήθηκαν σε τρεις κατηγορίες. 
Η πρώτη κατηγορία περιείχε έργα προς δημόσια προβολή, η δεύτερη περιείχε λογοκριμένες ταινίες που ήταν πλέον δυνατόν να προβληθούν δημόσια ενώ οι ταινίες της τρίτης κατηγορίας απαγορεύτηκε τελείως η δημόσια προβολή τους.  Αρχικά απαγορεύτηκαν 219 έργα, από τα οποία μερικά αργότερα επιτράπηκαν ξανά.
Βίκτορ Σάντσεθ

Συλλογική καριέρα

Αγωνιζόταν ως μεσοεπιθετικός στη δεξιά πλευρά. Έχει κατακτήσει το πρωτάθλημα Ισπανίας με τη φανέλα της Ρεάλ Μαδρίτης (με την οποία πήρε και το Τσάμπιονς Λιγκ το 1998) και της Ντεπορτίβο Λα Κορούνια, από την οποία αφέθηκε ελεύθερος τον Ιούνιο του 2006.
Το καλοκαίρι του 2006 υπόγραψε συμβόλαιο τριετούς διάρκειας με τον Παναθηναϊκό με τον οποίο αγωνίστηκε σε 12 αγώνες στο πρωτάθλημα (τους δέκα ως βασικός), τρεις στο κύπελλο Ελλάδας και τρεις στο κύπελλο ΟΥΕΦΑ. Παρά την εντυπωσιακή του απόδοση στον αγώνα με αντίπαλο τον Ολυμπιακό στον α΄ γύρο (1-0) η γενικότερη παρουσία του κυμάνθηκε σε μέτρια επίπεδα με αποτέλεσμα ο Παναθηναϊκός να τον αποδεσμεύσει την επόμενη χρονιά. Έκλεισε την ποδοσφαιρική του καριέρα την περίοδο 2007-2008 αγωνιζόμενος με τα χρώματα της Έλτσε.

Διεθνής καριέρα

Στην Εθνική Ισπανίας αγωνίστηκε συνολικά 8 φορές την περίοδο από το 2000 έως το 2002. Το ντεμπούτο του πραγματοποιήθηκε ενάντια στην Εθνική Γερμανίας.
Είχε επίσης αγωνιστεί στην ομάδα Κ-21 της Ισπανίας την περίοδο 1996-1998 έχοντας συνολικά 12 συμμετοχές και τρία τέρματα. Υπήρξε μέλος της ισπανικής ομάδας στο Ευρωπαϊκό Πρωτάθλημα Ελπίδων του 1998, που κατέκτησε το κύπελλο επικρατώντας στον τελικό της Ελλάδας (1-0).

Προπονητική καριέρα

Μετά την αποχώρησή του από την ενεργό δράση ακολούθησε καριέρα προπονητή. Έχει εργαστεί μόνο ως βοηθός στη Χετάφε (2010-2012), στη Σεβίλλη (2012-2013) και στον Ολυμπιακό (2013-2014). 
Στις 23/06/2016 ανέλαβε χρέη προπονητή του Ολυμπιακού μετά την παραίτηση του Μάρκο Σίλβα και στη συνέχεια ανέλαβε προπονητής της Ρεάλ Μπέτις.